**Nyírkarász község Képviselőtestületének 2019. augusztus 22 napján (csütörtök) 16.30 órakor tartott testületi ülésének**

1. jegyzőkönyve,-
2. tárgysorozata,-
3. határozat:54- 58/2019.

Száma: I/151-15/2019.

T Á R G Y S O R O Z A T

1.) Előterjesztés jegyzőkönyv hitelesítők megválasztására

Előadó: Szalmási József polgármester

2.) Előterjesztés Gördülő Fejlesztési Terv beruházási tervrészének elfogadására

Előadó: Szalmási József polgármester

3.) Előterjesztés a Helyi Választási Bizottság tagjainak és póttagjainak megválasztására

Előadó: Szalmási József polgármester

4.) Előterjesztés az SSB Megyei Terület- és Gazdaságfejlesztési Holding Nonprofit Korlátolt Felelősségű Társaság létrehozásáról, továbbá döntés a társaság törzstőkéjének felemeléséről apport útján, illetve döntés újabb tőkeemelésről pénzbeli vagyoni hozzájárulás szolgáltatásával

Előadó: Szalmási József polgármester

5.) Előterjesztés a TOP-1.1.3-15-SB1-2016-00024 azonosítószámú pályázat, a „Termelői Piac kialakítása” című projekt keretében építési beruházás tárgyú közbeszerzési eljárás eredményének megállapítására

Előadó: Szalmási József polgármester

**Zárt ülés keretében:**

1.) Előterjesztés a rendkívüli települési támogatási kérelmek döntésére

Előadó: Szalmási József polgármester

Nyírkarász, 2019. augusztus 22.

**Szalmási József**

**polgármester**

**J E G Y Z Ő K Ö N Y V**

**Készült:** Nyírkarász község Képviselőtestületének 2019. augusztus 22 napján (csütörtök) 16.30 órakor tartott testületi ülésén.

**Helye:** **Polgármesteri Hivatal- Házasságkötő Terem** 4544 Nyírkarász, Fő út 21.sz.

**J E L E N – V A N N A K**

Szalmási József polgármester, Balogh József, Csordás Zoltánné, Dudás Béláné. Kovács Sándorné, Szabó Imre önkormányzati képviselők

*Tanácskozási joggal: Matyi Andrásné jegyző*

*Jegyzőkönyvvezető: Matyi Andrásné jegyző*

Kapin Mihály önkormányzati képviselő nem jelezte távolmaradását.

Szalmási József polgármester üdvözölte a megjelenteket, a határozatképesség megállapítása után az ülést megnyitotta. Módosító javaslat nem történt, Szalmási József javasolta a napirendi pont elfogadását.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

## NYÍRKARÁSZ KÖZSÉGI ÖNKORMÁNYZAT

## KÉPVISELŐTESTÜLETÉNEK

**54/2019.(VIII.22.)**

**h a t á r o z a t a**

**napirend elfogadásáról**

A Képviselő-testület elfogadta az alábbi napirendi pontokat:

1.) Előterjesztés jegyzőkönyv hitelesítők megválasztására

Előadó: Szalmási József polgármester

2.) Előterjesztés Gördülő Fejlesztési Terv beruházási tervrészének elfogadására

Előadó: Szalmási József polgármester

3.) Előterjesztés a Helyi Választási Bizottság tagjainak és póttagjainak megválasztására

Előadó: Szalmási József polgármester

4.) Előterjesztés az SSB Megyei Terület- és Gazdaságfejlesztési Holding Nonprofit Korlátolt Felelősségű Társaság létrehozásáról, továbbá döntés a társaság törzstőkéjének felemeléséről apport útján, illetve döntés újabb tőkeemelésről pénzbeli vagyoni hozzájárulás szolgáltatásával

Előadó: Szalmási József polgármester

5.) Előterjesztés a TOP-1.1.3-15-SB1-2016-00024 azonosítószámú pályázat, a „Termelői Piac kialakítása” című projekt keretében építési beruházás tárgyú közbeszerzési eljárás eredményének megállapítására

Előadó: Szalmási József polgármester

**Zárt ülés keretében:**

1.) Előterjesztés a rendkívüli települési támogatási kérelmek döntésére

Előadó: Szalmási József polgármester

**Tárgy: (1.tsp.) Előterjesztés jegyzőkönyv hitelesítők megválasztására**

Előadó: Szalmási József polgármester

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**54/2019.(VIII.22.)**

**h a t á r o z a t a**

**a jegyzőkönyvet hitelesítők megválasztásáról**

**A Képviselő-testület**

Csordás Zoltánné és Kovács Sándorné önkormányzati képviselőket megválasztotta a jelen jegyzőkönyv hitelesítésére.

**Tárgy: (2.tsp.) Előterjesztés Gördülő Fejlesztési Terv beruházási tervrészének elfogadására**

Előadó: Szalmási József polgármester

Szalmási József polgármester tájékoztatta a jelenlévőket az előterjesztés szerint. Matyi Andrásné jegyző kiegészítette a tájékoztatást.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**55/2019. (VIII.22.)**

**h a t á r o z a t a**

**Gördülő Fejlesztési Terv Beruházási tervrészének elfogadásáról**

**Nyírkarász Községi Önkormányzat Képviselő-testülete:**

1.) mint a 22-18290-1-001-00-04 vkr. kóddal rendelkező NYK-SZV megnevezésű víziközmű-rendszer ellátásért felelős a 2020-2034 tervezési időszakhoz kapcsolódó Gördülő Fejlesztési Terv Beruházási tervrészét áttanulmányozta, annak tartalmát elfogadja, azt jóváhagyja.

2.) meghatalmazza a Tiszamenti Regionális Vízművek Zrt. víziközmű- szolgáltatót, hogy Gördülő Fejlesztési Terv Beruházási tervrészét a Magyar Energetikai és Közmű-szabályozási Hivatal felé nyújtsa be. Felhatalmazza a polgármestert, hogy az erről szóló meghatalmazást, illetve Gördülő Fejlesztési Terv felújítási és pótlási tervrészéről szóló elfogadó nyilatkozatot a Nyírkarász Községi Önkormányzat képviseletében aláírja.

Felelős: Képviselőtestület

Határidő: 2019. szeptember 1.

**Tárgy: (3.tsp.) Előterjesztés a Helyi Választási Bizottság tagjainak és póttagjainak megválasztására**

Előadó: Szalmási József polgármester

Szalmási József polgármester megkérte Matyi Andrásné jegyzőt, tájékoztassa a jelenlévőket. Matyi Andrásné jegyző elmondta, hogy a választási eljárásról szóló törvény szerint a HVB tagjainak személyére a helyi választási iroda vezetője tesz indítványt, melyről a képviselő-testület egy szavazással dönt. Az indítványhoz a testület kötve van, ahhoz módosító indítvány nem nyújtható be.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐ-TESTÜLETÉNEK**

**56/2019. (VIII.22.)**

**h a t á r o z a t a**

**Helyi Választási Bizottság tagjainak és póttagjainak megválasztásáról**

**A Képviselőtestület:**

1.)A választási eljárásról szóló 2013. évi XXXVI. törvény 23. §-ban biztosított jogkörében eljárva a Helyi Választási Bizottság tagjaivá és póttagjaivá a következő Nyírkarászi lakosokat választja meg:

**Tagok:**

• Lengyel László 4544 Nyírkarász Jókai út 35.

• Mészáros László 4544 Nyírkarász Fő út 35.

• Gyetkó Mihály 4544 Nyírkarász Kisvárdai út 10.

**Póttagok:**

• Kaczur Éva 4544 Nyírkarász Fő út 59.

• Kapin Gábor 4544 Nyírkarász Fő út 82.

• Kántor Jánosné 4544 Nyírkarász Hajnal út 3.

2.) Egyúttal a helyi választási bizottsági tagok és póttagok megválasztásáról szóló 46/2014.(VIII.19.) határozatát a jelen határozattal megválasztott helyi választási bizottság alakuló ülése napján hatályon kívül helyezi.

Határidő: azonnal

Felelős: Matyi Andrásné HVI vezető

**Tárgy: (4.tsp.) Előterjesztés az SSB Megyei Terület- és Gazdaságfejlesztési Holding Nonprofit Korlátolt Felelősségű Társaság létrehozásáról, továbbá döntés a társaság törzstőkéjének felemeléséről apport útján, illetve döntés újabb tőkeemelésről pénzbeli vagyoni hozzájárulás szolgáltatásával**

Előadó: Szalmási József polgármester

Szalmási József polgármester tájékoztatta a jelenlévőket az előterjesztés szerint.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐ-TESTÜLETÉNEK**

**57/2019. (VIII.22.)**

**h a t á r o z a t a**

**Döntés az SSB Megyei Terület- és Gazdaságfejlesztési Holding Nonprofit Korlátolt Felelősségű Társaság létrehozásáról, továbbá döntés a társaság törzstőkéjének felemeléséről apport útján, illetve döntés újabb tőkeemelésről pénzbeli vagyoni hozzájárulás szolgáltatásával**

**A Képviselő-testület az önkormányzat, mint a Szabolcs-Szatmár-Bereg Megyei Szilárdhulladék-gazdálkodási Társulás tagja képviseletében úgy dönt, hogy**

**1.)** az SSB Megyei Terület- és Gazdaságfejlesztési Holding Nonprofit Korlátolt Felelősségű Társaság néven 4400 Nyíregyháza, Benczúr tér 7. székhellyel korlátolt felelősségű társaságot (továbbiakban: Társaság) alapít a Szabolcs-Szatmár-Bereg Megyei Önkormányzattal együtt.

Dönt továbbá arról, hogy a Társaság törzstőkéje 3.000.000,- Ft, amely teljes egészében készpénzből áll, felkéri a Társulás elnökét, hogy gondoskodjon a társasági szerződés aláírását követően a szükséges összegnek a Társaság rendelkezésére bocsátásáról.

A Képviselő-testület felhatalmazza a Társulás elnökét, hogy a Társaság cégbejegyzési eljárásában az illetékes cégbíróság esetleges hiánypótlási felhívása esetén a Szabolcs-Szatmár-Bereg Megyei Szilárdhulladék-gazdálkodási Társulás hatáskörébe tartozó hiánypótlási tárgykörben önálló döntést hozzon.

**2.)** felemeli a Társaság 3.000.000,- Ft összegű törzstőkéjét új törzsbetét teljesítésével a társaság cégbírósági bejegyzése napjával. A tőkeemelés oly módon kerül végrehajtásra, hogy nem pénzbeli vagyoni hozzájárulás tárgyaként a társaságba üzletrész apportként rendelkezésre bocsájtja a Szabolcs-Szatmár-Bereg Megyei Szilárdhulladék-gazdálkodási Társulásnak az SZSZBMFÜ Szabolcs-Szatmár-Bereg Megyei Területfejlesztési és Környezetgazdálkodási Ügynökség Nonprofit Korlátolt Felelősségű Társaságban (székhely: 4400 Nyíregyháza, Benczúr tér 7., cégjegyzékszám: 15-09-073749, továbbiakban: Társaság) fennálló 75.000.000,- Ft (azaz hetvenötmillió forint) névértékű, a társaságban 100% részesedést biztosító üzletrészét.

A Képviselő-testület az önkormányzat, mint a Szabolcs-Szatmár-Bereg Megyei Szilárdhulladék-gazdálkodási Társulás tagja képviseletében úgy dönt, hogy a társaság cégbírósági bejegyzése napjával a nem pénzbeli vagyoni hozzájárulás tárgyát képező üzletrészt apport jogcímen átruházza a Társaságra. Egyúttal felhatalmazza a Társulás elnökét az apportálással történő üzletrész átruházási szerződés aláírására, a törzstőkeemeléssel kapcsolatos valamennyi szükséges intézkedés, jognyilatkozat megtételére, illetve az ehhez szükséges okiratok aláírására, továbbá felkéri, hogy gondoskodjon a változások cégbírósági bejegyzéséről.

**3.)** felemeli a társaság tőkéjét új törzsbetét teljesítésével az apporttal történő törzstőkeemelés cégbírósági bejegyzése napjával. A tőkeemelés oly módon kerül végrehajtásra, hogy a Társaság tőkéje pénzbeli vagyoni hozzájárulás szolgáltatásával a Szabolcs-Szatmár-Bereg Megyei Szilárdhulladék-gazdálkodási Társulás előterjesztésében szereplő pénzösszeggel kerül felemelésre.

A pénzbeli hozzájárulás rendelkezésre bocsátásának ideje az apporttal történő törzstőkeemelés cégbírósági bejegyzése napja.

A Képviselő-testület az önkormányzat, mint a Szabolcs-Szatmár-Bereg Megyei Szilárdhulladék-gazdálkodási Társulás tagja képviseletében egyúttal felhatalmazza a Társulás elnökét a tőkeemeléssel kapcsolatos valamennyi szükséges intézkedés, jognyilatkozat megtételére, illetve az ehhez szükséges okiratok aláírására, továbbá felkéri, hogy gondoskodjon a változások cégbírósági bejegyzéséről.

Felelős: Képviselőtestület

Határidő: 2019. augusztus 30.

**Tárgy: (5.tsp.) Előterjesztés Előterjesztés a TOP-1.1.3-15-SB1-2016-00024 azonosítószámú pályázat, a „Termelői Piac kialakítása” című projekt keretében építési beruházás tárgyú közbeszerzési eljárás eredményének megállapítására**

Előadó: Szalmási József polgármester

Szalmási József polgármester tájékoztatta a jelenlévőket az előterjesztés szerint, szóbeli kiegészítésében elmondta, hogy az ajánlatkérő a közbeszerzésekről szóló 2015. évi CXLIII. törvény 115.§ (1) bekezdése alapján hirdetmény közzététele és tárgyalás nélküli közbeszerzési eljárás indult június 12 napján „Termelői Piac kialakítása” építési beruházás kivitelezőjének kiválasztására. Az ajánlatkérésre 1 érvényes pályázat érkezett a GÉ-65 Mérnökiroda Tervező és Szolgáltató Korlátolt Felelősségű Társaságtól. A Bíráló Bizottság az eljárás nyertesének az egyetlen ajánlatot adó gazdasági társaságot javasolja kihirdetni.

Szalmási József polgármester ezt követően a közbeszerzési eljárást lezáró döntés meghozatalát szavazásra bocsátja. A szavazásban részt vevők száma 6 fő. A név szerinti szavazás alapján: Balogh József: igen, Csordás Zoltánné:igen, Dudás Béláné:igen, Kovács Sándorné:igen, Szabó Imre: igen, Szalmási József:igen. A Képviselő-testület 6 igen, 0 nem és 0 tartózkodással az alábbi határozatot elfogadja.

Így a Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐ-TESTÜLETÉNEK**

**58/2019. (VIII.22.)**

**h a t á r o z a t a**

**a TOP-1.1.3-15-SB1-2016-00024 azonosítószámú pályázat, a „Termelői Piac kialakítása” című projekt keretében építési beruházás tárgyú közbeszerzési eljárás eredményének megállapítására**

A Bíráló Bizottság javaslatát elfogadva Nyírkarász Község Önkormányzata, mint Ajánlatkérő részéről Nyírkarász Község Önkormányzatának Képviselőtestülete az alábbi döntést hozza „Termelői Piac kialakítása” címen lefolytatott közbeszerzési eljárás eredményéről:

1. Ajánlatkérő az egyetlen benyújtott ajánlatot ÉRVÉNYESNEK nyilvánítja, a Kbt. 115.§-a szerinti hirdetmény közzététele és tárgyalás nélküli közbeszerzési eljárás nyerteseként a **GÉ-65 Mérnökiroda Tervező és Szolgáltató Korlátolt Felelősségű Társaságot hirdeti ki** az alábbiak szerint:

|  |  |
| --- | --- |
| **Értékelési szempont** | **Megajánlás** |
| **1**. **Nettó vállalkozási díj** (Ft) | **61.371.542,- Ft** |
| **2. Környezetvédelmi vállalás a teljesítés során:**A porzó anyagok szállítása ponyvával fedetten történik **(igen/nem)** | **Igen** |
| **3. Környezetvédelmi vállalás a teljesítés során:**A szerződés teljesítése során EURO III vagy annál korszerűbb normának megfelelő tehergépjárművek alkalmazása legalább 50%-ban **(igen/nem)** | **Igen** |
| **4.Környezetvédelmi vállalás a teljesítés során:**Vállalja az esetlegesen keletkező veszélyes hulladékok tárolására alkalmas gyűjtő edényzet helyszínen tartását **(igen/nem)** | **Igen** |
| **5.Környezetvédelmi vállalás a teljesítés során:**Vállalja, hogy a munkaterületen keletkező kommunális hulladékokat szelektíven gyűjtik **(igen/nem)** | **Igen** |
| **6.Környezetvédelmi vállalás a teljesítés során:**Vállalja, hogy az irodai munkák során felhasznált papírok 40%-ában újrahasznosított papír kerül alkalmazásra **(igen/nem)** | **Igen** |

2.Felhatalmazza a polgármestert a szerződés és a kapcsolódó dokumentumok aláírására.

Határidő: azonnal

Felelős: Szalmási József polgármester

Szalmási József polgármester tájékoztatta a jelenlévőket, hogy az 1482/2019. Korm.határozat szerint Nyírkarászon 9 károsodott, lakhatatlanná vált ingatlan helyreállítására az Önkormányzat 16.311.000,- Ft-ot jogosult a határozatban foglaltak betartása mellett, a Katasztrófavédelem által egyedenként rögzített kárösszegeknek megfelelően a kárenyhítésre. Tehát nem a Képviselőtestület dönti el, hogy kinek mennyit osztanak.

Több tárgy, és kérdés nem volt, Szalmási József polgármester az ülést bezárta.

**K.M.F.**

**Szalmási József Matyi Andrásné**

**polgármester jegyző**

**Kovács Sándorné Csordás Zoltánné**

**önkormányzati képviselő önkormányzati képviselő**